Klavierduo dié naweek in Endlersaal | Netwerk24
Klavierduo dié naweek in Endlersaal
20 Augustus 2018 06:00
Luis Magalhaes en Nina Schumann.
Die bekende klavierduo Nina Schumann en Luis Magalhaes is van die kunstenaars wat hierdie naweek by die Endler-konsertreeks se jaarlikse geldinsamelingskonsert, Klassieke Collage, te sien sal wees.
Die konsert word Saterdag (18 Augustus) 20:00 in die Endlersaal gehou.
Ander kunstenaars wat by vanjaar se konsert optree, is die Universiteit Stellenbosch se simfonieorkes met die fluit- en dirigeerdosent Corvin Matei, wat binnekort uittree, as solis in Mozart se Andante vir fluit en orkes.
Schumann en Magalhaes, bekend as TwoPianists, sal Mendelssohn se Konsert vir twee klaviere en orkes uitvoer.
Met die pouse kom studente van die sangafdeling aan die beurt met bekende opera-arias en kooritems. Hieronder tel die gebedstoneel Regina Caeli uit Mascagni se Cavalleria Rusticana, en Mozart-arias soos Soave sia il vento (uit Così fan tutte) en die duet tussen Papageno en Papagena uit Die Zauberflöte asook werke van Strauss, Lehar, Puccini, Bizet en Verdi.
V Kaartjies is te koop by Computicket.
Ooggetuie in Coligny-saak erken hy lieg; wat nou?
Naka oorweeg eise teen dokters ná hy geskiet is
Daar’s genoeg tyd, sê De Lille oor Good-party
Impey wen weer in Australië
Herrie ná swart, wit in ‘7de Laan’ soen
Lyell se vriende geskok oor sy ‘seun’
KYK: Earl Rose Maandag in hof oor gholfstokke